CELEX: 
Language: bg
Date: 2019-04-03 00:00:00
Title: РЕГЛАМЕНТ (ЕС) .../... НА КОМИСИЯТА за изменение на приложение IV към Регламент (ЕО) № 661/2009 на Европейския парламент и на Съвета и на приложения I, III и IV към Директива 2007/46/ЕО на Европейския парламент и на Съвета по отношение на актуализирането на позоваванията и включването на някои правила на Икономическата комисия за Европа на Организацията на обединените нации относно одобрението на типа на моторни превозни средства

ОБЯСНИТЕЛЕН МЕМОРАНДУМ
            
            
               1.КОНТЕКСТ
            
            
               •Основания и цели
            
            
               
                  С Регламент (ЕО) № 661/2009 относно общата безопасност на моторните превозни средства
                     1
                   (РОО) множество директиви на ЕО бяха отменени и заменени със съществуващите международни стандарти в рамките на Организацията на обединените нации. Икономическата комисия за Европа на Организацията на обединените нации (ИКЕ на ООН) разработва хармонизирани изисквания (правила на ООН), чиято цел е да се отстранят техническите пречки пред търговията с моторни превозни средства между договарящите се страни по Ревизираната спогодба от 1958 г. и да се гарантира, че моторните превозни средства предлагат високо равнище на безопасност и защита на околната среда. Правилата на ООН се актуализират редовно с цел да бъде отчетен техническият напредък. 
               
               
                  В Рамковата директива 2007/46/ЕО
                     2
                   са определени хармонизирани изисквания по отношение на безопасността и околната среда, на които трябва да отговарят моторните превозни средства, преди да бъдат пуснати на вътрешния пазар, като по този начин се улеснява свободното движение на превозни средства. Чрез посочената директива правилата на ООН се въвеждат в системата за ЕО одобрение на типа като изисквания за одобрение на типа или като алтернативи на законодателството на Съюза. След приемането на посочената директива правилата на ООН във все по-голяма степен се въвеждат в законодателството на Съюза в рамките на ЕО одобрението на типа.
               
               
                  Като се има предвид, че приложенията към РОО и Рамковата директива съдържат статични позовавания на правилата на ООН, съдържащите се в тях списъци трябва редовно да се изменят с цел да отразяват новите серии от изменения на съществуващите правила на ООН и новите правила на ООН, към които се е присъединил Съюзът и които впоследствие се превеждат на всички езици на ЕС и се публикуват в Официален вестник. 
               
            
            
               Това е 5-ият цикъл от изменения на РОО от приемането му през 2009 г., като предишните са съответно от 2011 г.
                  3
               , 2012 г.
                  4
               , 2015 г.
                  5
                и 2016 г.
                  6
               .
            
            
               •Съгласуваност с действащите разпоредби в тази област на политиката
            
            
               Настоящият регламент допълва и е в пълно съответствие с политиката на Съюза в областта на вътрешния пазар по отношение на автомобилната промишленост.
            
            
               През януари 2016 г. Комисията представи предложение за Регламент на Европейския парламент и на Съвета относно одобряването и надзора на пазара на моторни превозни средства
                  7
               , което беше наскоро прието от законодателите. С него считано от 1 септември 2020 г. приложимата в момента Рамкова директива ще бъде отменена. 
            
            
               През май 2018 г. Европейската комисия прие също така предложение за преразглеждане на Регламента за общата безопасност
                  8
               , чието предназначение е да отмени и замени Регламент (ЕО) № 661/2009, след като бъде приет от законодателите и започне да се прилага. 
            
            
               Независимо от тези промени в законодателната уредба приложенията към приложимите понастоящем регулаторни актове трябва да продължат редовно да се актуализират, за да се отчете техническия напредък до момента, в който новите регламенти породят действие. 
            
            
               •Съгласуваност с други политики на Съюза
            
            
               
                  Системата на Икономическата комисия за Европа на Организацията на обединените нации (ИКЕ на ООН) е свързана с политиката на Съюза в областта на конкуренцията, върху която настоящата инициатива оказва положително въздействие. Настоящият регламент е в съответствие и с политиките на Съюза в областта на транспорта и енергетиката, които надлежно са взети предвид в процеса на изготвяне и приемане на правилата на ООН, попадащи в обхвата на Спогодбата от 1958 г. 
               
            
            
               2.ПРАВНО ОСНОВАНИЕ, СУБСИДИАРНОСТ И ПРОПРОЦИОНАЛНОСТ
            
            
               •Правно основание
            
            
               
                  Правното основание на настоящия регламент на Комисията е член 39, параграф 2 от Директива 2007/46/ЕО на Европейския парламент и на Съвета и член 14, параграф 1, букви а) и е) от Регламент (ЕО) № 661/2009 на Европейския парламент и на Съвета, в които е предвидено, че Комисията се оправомощава да прима мерки за изпълнение за актуализиране на съответните приложения към двата акта с цел адаптирането им към техническия напредък.
               
            
            
               •Субсидиарност (при неизключителна компетентност) 
            
            
               
                  Включването на правила на ООН и техните изменения в системата на Съюза за ЕО одобрение на типа на моторните превозни средства може да бъде извършено единствено от Съюза. Така не само се предотвратява раздробяването на вътрешния пазар, но също така се гарантират еднакви стандарти по отношение на безопасността и опазването на околната среда в Съюза. Поради това настоящият регламент на Комисията е в съответствие с принципа на субсидиарност.
               
            
         
         
            
               •Пропорционалност
            
            
               
                  Настоящият акт е от техническо естество и е необходим за правилното прилагане на РОО и Рамковата директива чрез тяхното постоянно актуализиране спрямо техническия напредък. Той съответства на принципа на пропорционалност, тъй като не надхвърля необходимото за постигане на поставените цели — да се осигури доброто функциониране на вътрешния пазар, като същевременно се гарантира висока степен на обществена безопасност и защита. 
               
            
            
               •Избор на инструмент
            
            
               
                  С настоящия правен акт се изменя регламент, следователно избраният инструмент също е регламент. 
               
            
            
               3.РЕЗУЛТАТИ ОТ ПОСЛЕДВАЩИТЕ ОЦЕНКИ, КОНСУЛТАЦИИТЕ СЪС ЗАИНТЕРЕСОВАНИТЕ СТРАНИ И ОЦЕНКИТЕ НА ВЪЗДЕЙСТВИЕТО
            
            
               •Последващи оценки/проверки за пригодност на действащото законодателство
            
            
               
                  Не се прилага. 
               
            
            
               •Консултации със заинтересованите страни
            
            
               Не се прилага. 
            
            
               •Събиране и използване на експертни становища
            
            
               Външни експертни становища не са приложими в случая с настоящия регламент. То обаче трябва да получи одобрение от Техническия комитет по моторните превозни средства.
            
            
               •Оценка на въздействието
            
            
               
                  Настоящият регламент не може да бъде обект на оценка на въздействието, тъй като няма или не е възможно да се използват различни варианти на политика.
               
            
            
               •Пригодност и опростяване на законодателството
            
            
               
                  Не се очаква настоящият регламент да има отрицателни ефекти по отношение на увеличаването на регулаторната тежест за автомобилните предприятия от ЕС, включително за МСП, тъй като с него единствено се актуализират позоваванията на международни стандарти, които вече са обхванати от съществуващата законодателна рамка за одобрение на типа на превозните средства. Освен това се признава, че приемането на международни хармонизирани правила за превозните средства от страна на търговските партньори на Съюза има много положително въздействие върху конкурентоспособността на автомобилната индустрия в ЕС и международната търговия.
               
            
            
               •Основни права
            
            
               
                  Настоящата мярка не оказва въздействие върху защитата на правата на човека.
               
            
            
               4.ОТРАЖЕНИЕ ВЪРХУ БЮДЖЕТА
            
            
               
                  Настоящата инициатива няма отражение върху бюджета.
               
            
            
               5.ДРУГИ ЕЛЕМЕНТИ
            
         
         
            
               •Планове за изпълнение и механизми за мониторинг, оценка и докладване
            
            
               Не се прилага.
            
            
               •Обяснителни документи (за директивите)
            
            
               
                  Не се прилага.
               
            
            
               •Подробно разяснение на отделните разпоредби на правния акт
            
            
               
                  С настоящия регламент се въвеждат следните изменения:
               
               
                  — актуализирани позовавания на новите серии от изменения на правила на ООН №№ 10, 16, 34, 39, 44, 48, 58, 67, 79, 94, 100, 107, 117, 119, 123, 125 и 128, които се прилагат задължително в Съюза (приложение IV към РОО);
               
               
                  — добавят се позовавания на правила на ООН №140 (система за контрол на стабилността) и № 141 (системи за следене на налягането в гумите) към списъка на задължителните изисквания (приложение IV към РОО);
               
               
                  — в член 3 се пояснява, че изискванията на правила № 140 и № 141 на ООН започват да се прилагат от датата на влизане в сила на настоящия регламент за изменение само за нови типове превозни средства по отношение на техните електронни системи за контрол на стабилността и системи за следене на налягането в гумите (съгласно правилата на ИКЕ на ООН тези изисквания вече са приложими от 1 септември 2018 г.); 
               
               
                  — добавя се нова точка относно акустична система за сигнализиране за превозно средство (АССПС), чийто тип е одобрен съгласно Регламент (ЕС) № 540/2014 или съгласно Правило № 138 на ООН, към информационния списък за целите на ЕО одобрението на типа и към информационния документ (приложение I и раздел A от част I от приложение III към РД);
               
               
                  — изискванията, приложими за целите на ЕО одобрение на типа на превозни средства, са допълнени с позоваване на Правило № 0 на ООН относно единни предписания по отношение на международното одобрение на типа на цяло превозно средство (приложение IV към РОО и част II от приложение IV към РД);
               
               
                  — осъвременена таблица с алтернативни изисквания за целите на ЕО одобрението на типа на превозни средства, включително препратка към новото Правило № 139  на ООН относно спирачните системи със сервоусилвател (част II от приложение IV към РД).
               
            
            
               РЕГЛАМЕНТ (ЕС) .../... НА КОМИСИЯТА
            
            
               от 3.4.2019 година
            
            
               за изменение на приложение IV към Регламент (ЕО) № 661/2009 на Европейския парламент и на Съвета и на приложения I, III и IV към Директива 2007/46/ЕО на Европейския парламент и на Съвета по отношение на актуализирането на позоваванията и включването на някои правила на Икономическата комисия за Европа на Организацията на обединените нации относно одобрението на типа на моторни превозни средства 
            
            
               (текст от значение за ЕИП)
            
            
               ЕВРОПЕЙСКАТА КОМИСИЯ,
            
            
               като взе предвид Договора за функционирането на Европейския съюз,
            
            
               като взе предвид Директива 2007/46/ЕО на Европейския парламент и на Съвета от 5 септември 2007 г. за създаване на рамка за одобрение на моторните превозни средства и техните ремаркета, както и на системи, компоненти и отделни технически възли, предназначени за такива превозни средства (Рамкова директива)
                  9
               , и по-специално член 39, параграф 2 от нея, 
            
            
               като взе предвид Регламент (ЕО) № 661/2009 на Европейския парламент и на Съвета от 13 юли 2009 г. относно изискванията за одобрение на типа по отношение на общата безопасност на моторните превозни средства, техните ремаркета и системи, компоненти и отделни технически възли, предназначени за тях
                  10
               , и по-специално член 14, параграф 1, букви а) и е) от него,
            
         
         
            
               като има предвид, че:
            
            
               (1)В приложение ІV от Директива 2007/46/ЕО са изброени изискванията, приложими за целите на ЕО одобрението на типа на моторни превозни средства. Тези изисквания включват законодателство на Съюза, а в някои случаи правила на ООН, приети в рамките на Икономическата комисия за Европа на ООН, които се прилагат или задължително, или като алтернатива на изискванията на Съюза. 
            
            
               (2)В приложение ІV към Регламент (ЕО) № 661/2009 са изброени правилата на ООН, които се прилагат задължително в контекста на общата безопасност на превозните средства.
            
            
               (3)Списъкът на изискванията, приложими за целите на ЕО одобрението на типа и посочени в приложение IV към Директива 2007/46/ЕО, и списъкът на правилата на ООН, които се прилагат задължително и са посочени в приложение IV към Регламент (ЕО) № 661/2009, се актуализират редовно с цел да отразяват прилагането на равнището на Съюза на новите изисквания от съответните правила на ООН.
            
            
               (4)Наскоро в рамките на Икономическата комисия за Европа на ООН беше прието Правило № 0 на ООН относно международното одобрение на типа на цяло превозно средство
                  11
                с цел намаляване на пречките пред търговията между договарящите се страни, прилагащи посоченото правило на ООН, сред които са Съюзът и неговите държави членки, и осигуряване на по-високо равнище на сигурност за производителите на превозни средства, стремящи се да получат признаване на своите одобрения на типа в посочените договарящи се страни. 
            
            
               (5)Целесъобразно е списъците с изисквания, които се прилагат за целите на ЕО одобрението на типа на превозни средства и са включени в приложение IV към Директива 2007/46/ЕО, както и списъкът със задължителни правила на ООН, съдържащ се в приложение IV към Регламент (ЕО) № 661/2009, да се актуализират с цел да отразяват промените, въведени с Правило № 0 на ООН.
            
            
               (6)Таблицата в ЧАСТ IІ от приложение IV към Директива 2007/46/ЕО е неактуална. Поради тази причина е необходимо да се актуализира списъкът с правила на ООН, чиито изисквания се считат за еквивалентни на изискванията на Съюза за целите на ЕО одобрението на типа.
            
            
               (7)Необходимо е също така да се актуализира списъкът с информация за целите на ЕО одобрението на типа, съдържащ се в приложение I, както и информационният документ в част I, раздел A от приложение III към Директива 2007/46/ЕО, като се включат позовавания на акустична система за сигнализиране за превозно средство, която се одобрява в съответствие с Регламент (ЕС) № 540/2014 на Европейския парламент и на Съвета
                  12
                или в съответствие с Правило № 138 на ООН
                  13
               .
            
            
               (8)От 1 септември 2018 г. започва прилагането на новите правила № 140
                  14
                и № 141 на ООН
                  15
               . Следва да се предвиди достатъчно време, за да могат производителите да адаптират своите превозни средства към новите изисквания. Поради това следва да се поясни, че за целите на ЕО одобрението на типа посочените изисквания се прилагат само към новите типове превозни средства по отношение на техните електронни системи за контрол на стабилността и системи за следене на налягането в гумите.
            
            
               (9)Мерките, предвидени в настоящия регламент, са в съответствие със становището на Техническия комитет по моторните превозни средства,
            
            
               ПРИЕ НАСТОЯЩИЯ РЕГЛАМЕНТ:
            
            
               Член 1
            
            
               Приложение IV към Регламент (ЕО) 661/2009 се изменя в съответствие с приложение I към настоящия регламент.
            
            
               Член 2
            
            
               Приложения I, III и IV към Директива 2007/46/ЕО се изменят в съответствие с приложение IІ към настоящия регламент.
            
            
               Член 3
            
            
               1. Считано от [PO: Please insert the date of entry into force of this Regulation], за целите на ЕО одобрение на типа на новите типове превозни средства по отношение на техните електронни системи за контрол на стабилността, държавите членки приемат само одобрения, издадени съгласно Правило № 140 на ООН.
            
            
               2. Считано от [PO: Please insert the date of entry into force of this Regulation], за целите на ЕО одобрение на типа на новите типове превозни средства по отношение на техните системи за следене на налягането в гумите, държавите членки приемат само одобрения, издадени съгласно Правило № 141 на ООН.
            
            
               Член 4
            
            
               Настоящият регламент влиза в сила на двадесетия ден след публикуването му в Официален вестник на Европейския съюз.
            
         
         
            
               Настоящият регламент е задължителен в своята цялост и се прилага пряко във всички държави членки.
            
            
               Съставено в Брюксел на 3.4.2019 година.
            
            
               
                     За Комисията
               
               
                     Председател
                     Jean-Claude JUNCKER
               
               
            
         
         
            
                  
                     (1)
                  
                        ОВ L 200, 31.7.2009 г., стр. 1.
               
               
                  
                     (2)
                  
                        ОВ L 263, 9.10.2007 г., стр. 1.
               
               
                  
                     (3)
                  
                        OВ L 108, 28.4.2011 г., стр. 13.
               
               
                  
                     (4)
                  
                        ОВ L 160, 21.6.2012 г., стр. 8.
               
               
                  
                     (5)
                  
                        ОВ L 28, 4.2.2015 г., стр. 3.
               
               
                  
                     (6)
                  
                        ОВ L 165, 23.6.2015 г., стр. 1.
               
               
                  
                     (7)
                  
                        COM(2016) 31.
               
               
                  
                     (8)
                  
                        COM(2018) 286.
               
               
                  
                     (9)
                  
                        ОВ L 263, 9.10.2007 г., стр. 1.
               
               
                  
                     (10)
                  
                        ОВ L 200, 31.7.2009 г., стр. 1.
               
               
                  
                     (11)
                  
                        ОВ L 135, 31.5.2018 г., стр. 1.
               
               
                  
                     (12)
                  
                        Регламент (ЕС) № 540/2014 на Европейския парламент и на Съвета от 16 април 2014 г. относно нивото на шума от моторни превозни средства и заменяемите шумозаглушителни уредби, за изменение на Директива 2007/46/ЕО и за отмяна на Директива 70/157/ЕИО (ОВ L 158, 27.5.2014 г., стр. 131).
               
               
                  
                     (13)
                  
                        ОВ L 9, 13.1.2017 г., стр. 33.
               
               
                  
                     (14)
                  
                        ОВ L 269, 26.10.2018 г., стр. 17.
               
               
                  
                     (15)
                  
                        ОВ L 269, 26.10.2018 г., стр. 36.
               
            
      
    ---documentbreak--- 
      
         
         
            
               ПРИЛОЖЕНИЕ I
            
            
            
               Приложение IV към Регламент (ЕО) № 661/2009 се изменя, както следва:
            
            
               1)таблицата се изменя, както следва:
            
            
               а) редът за Правило № 10 се заменя със следното:
            
            
                     
                        „10
                     
                  
                  
                     
                        Електромагнитна съвместимост 
                     
                  
                  
                     
                        Допълнение 1 към серия изменения 05
                     
                  
                  
                     
                        OВ L 41, 17.2.2017 г., стр. 1
                     
                  
                  
                     
                        M, N, O“;
                     
                  
               
               б) редът за Правило № 16 се заменя със следното:
            
            
                     
                        „16
                     
                  
                  
                     
                        Обезопасителни колани, системи за обезопасяване, системи за обезопасяване за деца и системи за обезопасяване за деца ISOFIX
                     
                  
                  
                     
                        Допълнение 2 към серия изменения 07
                     
                  
                  
                     
                        OВ L 109, 27.4.2018 г., стр. 1
                     
                  
                  
                     
                        M, N (г)“;
                     
                  
               
               в) редът за Правило № 34 се заменя със следното:
            
            
                     
                        „34
                     
                  
                  
                     
                        Предотвратяване на опасността от възникване на пожар (резервоари за течно гориво)
                     
                  
                  
                     
                        Допълнение 1 към серия изменения 03
                     
                  
                  
                     
                        OВ L 231, 26.8.2016 г., стр. 41
                     
                  
                  
                     
                        M, N, O (д)“;
                     
                  
               
               г) редът за Правило № 39 се заменя със следното:
            
            
                     
                        „39
                     
                  
                  
                     
                        Оборудване за измерване на скоростта, в т.ч. и неговия монтаж
                     
                  
                  
                     
                        Допълнение 1 към серия изменения 01
                     
                  
                  
                     
                        ОВ L 302, 28.11.2018 г., стр. 106 
                     
                  
                  
                     
                        M, N“;
                     
                  
               
               д) редът за Правило № 44 се заменя със следното:
            
            
                     
                        „44
                     
                  
                  
                     
                        Устройства за обезопасяване на деца пътници в моторни превозни средства („системи за обезопасяване на деца“) 
                     
                  
                  
                     
                        Допълнение 10 към серия изменения 04
                     
                  
                  
                     
                        OВ L 265, 30.9.2016 г., стр. 1
                     
                  
                  
                     
                        M, N (з)“;
                     
                  
               
               е) редът за Правило № 48 се заменя със следното:
            
            
                     
                        „48
                     
                  
                  
                     
                        Монтиране на устройства за осветяване и светлинна сигнализация на моторни превозни средства
                     
                  
                  
                     
                        Допълнение 10 към серия изменения 06
                     
                  
                  
                     
                        ОВ L 14, 16.1.2019 г., стр. 42 
                     
                  
                  
                     
                        M, N, O“;
                     
                  
               
               ж) редът за Правило № 58 се заменя със следното:
            
            
                     
                        „58
                     
                  
                  
                     
                        Задни нискоразположени защитни устройства (ЗНЗУ) и тяхното монтиране; задна нискоразположена защита (ЗНЗ)
                     
                  
                  
                     
                        Серия изменения 03
                     
                     
                           
                     
                  
                  
                     
                        ОВ L 49, 20.2.2019 г., стр. 1
                     
                  
                  
                     
                        M, N, O“;
                     
                  
               
               з) редът за Правило № 67 се заменя със следното:
            
         
         
            
                     
                        „67
                     
                  
                  
                     
                        Моторни превозни средства, използващи втечнени нефтени газове 
                     
                  
                  
                     
                        Допълнение 14 към серия изменения 01
                     
                  
                  
                     
                        OВ L 285, 20.10.2016 г., стр. 1
                     
                  
                  
                     
                        M, N“;
                     
                  
               
               и) редът за Правило № 79 се заменя със следното:
            
            
                     
                        „79
                     
                  
                  
                     
                        Кормилна уредба
                     
                  
                  
                     
                        Серия изменения 03
                     
                  
                  
                     
                        ОВ L 318, 14.12.2018 г., стр. 1
                     
                  
                  
                     
                        M, N, O“;
                     
                  
               
               й) редът за Правило № 94 се заменя със следното:
            
            
                     
                        „94
                     
                  
                  
                     
                        Защита на пътниците в случай на челен удар
                     
                  
                  
                     
                        Серия изменения 03
                     
                  
                  
                     
                        OВ L 35, 8.2.2018 г., стр. 1
                     
                  
                  
                     
                        M1“;
                     
                  
               
               к) редът за Правило № 100 се заменя със следното:
            
            
                     
                        „100
                     
                  
                  
                     
                        Електробезопасност
                     
                  
                  
                     
                        Допълнение 3 към серия изменения 02
                     
                  
                  
                     
                        ОВ L 302, 28.11.2018 г., стр. 114
                     
                  
                  
                     
                        M, N“;
                     
                  
               
               л) редът за Правило № 107 се заменя със следното:
            
            
                     
                        „107
                     
                  
                  
                     
                        Превозни средства от категории M2 и M3  
                     
                  
                  
                     
                        Допълнение 1 към серия изменения 07 
                     
                  
                  
                     
                        OВ L 52, 23.2.2018 г., стр. 1
                     
                  
                  
                     
                        M2, M3“;
                     
                  
               
               м) редът за Правило № 117 се заменя със следното:
            
            
                     
                        „117
                     
                  
                  
                     
                        Гуми по отношение на шум, излъчван при търкаляне, сцепление върху влажна повърхност и съпротивление при търкаляне (класове C1, C2 и C3)
                     
                  
                  
                     
                        Допълнение 8 към серия изменения 02
                     
                  
                  
                     
                        OВ L 218, 12.8.2016 г., стр. 1
                     
                  
                  
                     
                        M, N, O“;
                     
                  
               
               н) редът за Правило № 119 се заменя със следното:
            
            
                     
                        „119
                     
                  
                  
                     
                        Светлини за завой
                     
                  
                  
                     
                        Допълнение 3 към серия изменения 01
                     
                  
                  
                     
                        OВ L 89, 25.3.2014 г., стр. 101
                     
                  
                  
                     
                        M, N (з)“;
                     
                  
               
               о) редът за Правило № 123 се заменя със следното:
            
            
                     
                        „123
                     
                  
                  
                     
                        Адаптиращи се системи за предно осветяване (АСПО) за моторни превозни средства
                     
                  
                  
                     
                        Допълнение 9 към серия изменения 01
                     
                  
                  
                     
                        ОВ L 49, 20.2.2019 г., стр. 24
                     
                  
                  
                     
                        M, N“;
                     
                  
               
               п) редът за Правило № 125 се заменя със следното:
            
            
                     
                        „125
                     
                  
                  
                     
                        Поле на видимост напред 
                     
                  
                  
                     
                        Допълнение 1 към серия изменения 01
                     
                  
                  
                     
                        OВ L 20, 25.1.2018, стр. 16
                     
                  
                  
                     
                        M1“;
                     
                  
               
               р) редът за Правило № 128 се заменя със следното:
            
            
                     
                        „128
                     
                  
                  
                     
                        Светодиодни светлинни източници
                     
                  
                  
                     
                        Допълнение 6 към първоначалната версия на правилото
                     
                  
                  
                     
                        ОВ L 320, 17.12.2018 г., стр. 63
                     
                  
                  
                     
                        M, N, O“; 
                     
                  
               
               с) добавят се следните нови редове:
            
         
         
            
                     
                        „140
                     
                  
                  
                     
                        Система за контрол на стабилността
                     
                  
                  
                     
                        Допълнение 2 към първоначалната версия на правилото
                     
                  
                  
                     
                        ОВ L 269, 26.10.2018 г., стр. 17
                     
                  
                  
                     
                        M1, N1“;
                     
                  
               
                     
                        „141
                     
                  
                  
                     
                        Системи за следене на налягането в гумите (TPMS)
                     
                  
                  
                     
                        Първоначална версия на правилото
                     
                  
                  
                     
                        ОВ L 269, 26.10.2018 г., стр. 36
                     
                  
                  
                     
                        M1, N1(и)“;
                     
                  
               
            
               2)бележка под линия б) към таблицата се заменя със следното:
            
            
               „б) Монтирането на електронна система за управление на стабилността се изисква в съответствие с член 12, параграфи 1 и 2 от Регламент (ЕО) № 661/2009.“;
            
            
               3)бележка под линия в) към таблицата се заменя със следното:
            
            
               „в) Монтирането на електронна система за управление на стабилността се изисква в съответствие с член 12, параграфи 1 и 2 от Регламент (ЕО) № 661/2009.“;
            
            
               4)бележка под линия е) към таблицата се заменя със следното:
            
            
               „е) Когато производителят на превозното средство е заявил, че дадено превозно средство е подходящо за теглене на товар (точка 2.11.5 от приложение I към Директива 2007/46/ЕО), и някоя част от съответното механично теглително-прикачно устройство, независимо дали е монтирано към типа превозно средство, би могла да закрива (частично) който и да е компонент, използван за осветяване, и/или мястото за монтиране и закрепване на задния регистрационен номер, се прилага следното:
            
            
               -в инструкциите за употреба на превозното средство (напр. наръчника за собственика, ръководството за експлоатация) ясно се посочва, че не се разрешава монтирането на механично теглително-прикачно устройство, което не може да бъде лесно свалено или изместено;
            
            
               -в инструкциите се ясно се посочва също, че когато е монтирано, механичното теглително-прикачно устройство трябва винаги да бъде свалено или изместено, когато не се използва; както и
            
            
               -при одобрение на типа на система на превозни средства съгласно Правило № 55 на ИКЕ на ООН се гарантира, че разпоредбите относно свалянето, изместването и/или алтернативните места за монтиране се спазват изцяло, що се отнася до осветителните уредби и мястото за монтиране и закрепване на задния регистрационен номер.“;
            
            
               5)добавя се следната забележка з) към таблицата:
            
            
               „з) Международно одобрение на типа на цяло превозно средство, издадено съгласно Правило № 0 на ООН(*), което включва одобрение на типа съгласно съответните правила на ООН в таблицата, при които има позоваване на настоящата бележка, се счита за еквивалентно на ЕО одобрение на типа, предоставено по настоящия регламент.“;
            
            
               6)добавя се следната забележка и) към таблицата:
            
            
               „и) Системата за следене на налягането в гумите за превозни средства от категория M1 се прилага задължително в съответствие с член 9, параграф 2 от Регламент (ЕО) № 661/2009. Правило № 141 на ООН се прилага за одобряването на превозни средства от категория М1 с максимална маса до 3500 kg. Правило № 141 на ООН може да се прилага на  доброволни начала за одобряването на превозни средства от категория N1, които не са оборудвани със сдвоени колела върху една ос.“.
            
            
               _______
            
            
                (*) ОВ L 135, 31.5.2018 г., стр. 1.“.
            
            
               ПРИЛОЖЕНИЕ ІІ
            
            
            
               Директива 2007/46/ЕО се изменя, както следва:
            
         
         
            
               1)в приложение I се добавят следните нови точки 12.9, 12.9.1. и 12.9.2.:
            
            
               „12.9 Акустична система за сигнализиране за превозно средство (АССПС)
            
            
               12.9.1. Номер на одобрението на типа на превозно средство по отношение на излъчвания от него шум в съответствие с Правило № 138 на ООН (ОВ L 9, 13.1.2017 г., стр. 33).
            
            
               12.9.2. Пълно позоваване на резултатите от изпитването по отношение на нивата на излъчвания звук от АССПС, измерени в съответствие с Регламент (ЕС) № 540/2014 на Европейския парламент и на Съвета **.
            
            
               _______________
            
            
               **
                     Регламент (ЕС) № 540/2014 на Европейския парламент и на Съвета от 16 април 2014 г. относно нивото на шума от моторни превозни средства и заменяемите шумозаглушителни уредби, за изменение на Директива 2007/46/ЕО и за отмяна на Директива 70/157/ЕИО (ОВ L 158, 27.5.2014 г., стр. 131).“;
            
            
               2)в раздел А от част І от приложение IІІ се добавят следните нови точки 12.9., 12.9.1. и 12.9.2.:
            
            
               „12.9 Акустична система за сигнализиране за превозно средство (АССПС)
            
            
               12.9.1. Номер на одобрението на типа на превозно средство по отношение на излъчвания от него шум в съответствие с Правило № 138 на ООН (ОВ L 9, 13.1.2017 г., стр. 33).
            
            
               12.9.2. Пълно позоваване на резултатите от изпитването по отношение на нивата на излъчвания звук от АССПС, измерени в съответствие с Регламент (ЕС) № 540/2014.“;
            
            
               3)част IІ от приложение IV се изменя, както следва:
            
            
               а)първият параграф след заглавието се заменя със следното:
            
            
               „Когато в таблицата от част I се посочва отделна директива или регламент, международно одобрение на типа на цяло превозно средство, издадено съгласно Правило № 0 на ООН(***), което включва одобрение на типа съгласно съответното правило измежду следните правила на ООН, или одобрение, издадено съгласно следните правила на ООН, към които Съюзът се е присъединил като страна по Ревизираната спогодба от 1958 г. на Икономическата комисия за Европа на Организацията на обединените нации по силата на Решение 97/836/ЕО на Съвета(****) или на последвалите го решения на Съвета, посочени в член 3, параграф 3 от посоченото решение, се счита за еквивалентно на ЕО одобрение на типа, издадено съгласно съответната отделна директива или регламент.
            
            
               ________
            
            
               (***) ОВ L 135, 31.5.2018 г., стр. 1.
            
            
               (****) ОВ L 346, 17.12.1997 г., стр. 78.“;
            
            
               б)таблицата се заменя със следното:
            
            
            
                     
                  
                  
                     
                        „Предмет
                     
                  
                  
                     
                        Правила на ООН
                     
                  
                  
                     
                        Серия от изменения
                     
                  
               
                     
                        1
                        
                           (a)
                        
                     
                  
                  
                     
                        Допустимо ниво на шума
                     
                  
                  
                     
                        51
                           59
                     
                  
                  
                     
                        02
                     
                     
                        01
                     
                  
               
                     
                        1a
                     
                  
                  
                     
                        Допустимо ниво на шума (необхващащо АССПС и заменяемите шумозаглушители)
                     
                  
                  
                     
                        51
                     
                  
                  
                     
                        03
                     
                  
               
                     
                  
                  
                     
                        Акустична система за сигнализиране за превозно средство (АССПС)
                     
                  
                  
                     
                        138
                     
                  
                  
                     
                        01
                     
                  
               
                     
                  
                  
                     
                        Заменяеми шумозаглушителни системи
                     
                  
                  
                     
                        59
                     
                  
                  
                     
                        02
                     
                  
               
                     
                        58
                     
                  
                  
                     
                        Защита на пешеходците (без спирачна система със сервоусилвател и система за предна защита)
                     
                  
                  
                     
                        127
                     
                  
                  
                     
                        00
                     
                  
               
                     
                  
                  
                     
                        Спирачни системи със сервоусилвател
                     
                  
                  
                     
                        139
                     
                  
                  
                     
                        00
                     
                  
               
                     
                        59
                        
                           (б)
                        
                     
                  
                  
                     
                        Рециклируемост
                     
                  
                  
                     
                        133
                     
                  
                  
                     
                        00
                     
                  
               
                     
                        62
                        
                           (в)
                        
                     
                  
                  
                     
                        Системи за съхраняване на сгъстен водород
                     
                  
                  
                     
                        134
                     
                  
                  
                     
                        00
                     
                  
               
                     
                        65
                     
                  
                  
                     
                        Усъвършенствани системи за аварийно спиране
                     
                  
                  
                     
                        131
                     
                  
                  
                     
                        01
                     
                  
               
                     
                        66
                     
                  
                  
                     
                        Система за предупреждение при напускане на лентата за движение
                     
                  
                  
                     
                        130
                     
                  
                  
                     
                        00
                     
                  
               
               Изискванията за монтажа, съдържащи се в отделна директива или отделен регламент, се прилагат и за компоненти и отделни технически възли, одобрени в съответствие с правилата на ООН.
            
         
         
            
               а) номерацията на позициите в таблицата отговаря на номерацията, използвана в таблицата от част І. 
            
            
               б) прилагат се изискванията, определени в приложение I към Директива 2005/64/ЕО.
            
            
               в) одобрението на типа на системите за съхранение на сгъстен водород и на всички приспособления за затваряне (всеки конкретен компонент) е задължително и не обхваща материалните квалификации на всички компоненти, обхванати в член 2, параграф 2 от Регламент (ЕО) № 79/2009 на Европейския парламент и на Съвета.“.